Ondřej Roman

**Ondřej Roman** (s. 8. helmikuuta 1989 Ostrava, Tšekkoslovakia) on tšekkiläinen jääkiekkoilija. Hän on pelipaikaltaan keskushyökkääjä, mutta Roman osaa pelata myös laidassa.

## Ura
### Seuraura
Roman on HC Poruban kasvatti. Hän voitti kaudella 2003–2004 seuran B-nuorten sisäisen piste-, maali- ja syöttöpörssin tehoilla 38+27=65, joilla Roman sijoittui koko Tšekin B-nuorten sarjan maalipörssissä kuudenneksi ja jakoi pistepörssin kymmenennen sijan HC Slavia Prahan Vladimír Sobotkan kanssa. Hän voitti myös sarjan alivoimamaalipörssin viidellä osumallaan. Roman voitti myös Poruban sisäisen tehotilaston lukemalla +19. Kaudeksi 2004–2005 hän siirtyi HC Vítkovicen organisaatioon. Kaudella 2005–2006 Roman voitti seuran A-nuorten sisäisen piste- ja syöttöpörssin tehoilla 17+27=44, joilla hän sijoittui Extraliga juniorůn pistepörssissä kuudenneksi. Roman voitti myös Vítkovicen sisäisen tehotilaston lukemalla +17. Hän debytoi kauden aikana myös seuran Extraliga-joukkueessa, jossa Roman pelasi ensimmäisen ja kauden ainoaksi jääneen ottelunsa vain 16-vuotiaana 28. joulukuuta 2005 vieraissa HC Vsetíniä vastaan. Hän vahvisti myös Vítkovicen B-nuoria, jossa Roman voitti kauden päätteeksi Tšekin-mestaruuden.

WHL-joukkue Spokane Chiefs varasi Romanin koko  viidentenä pelaajana kesällä 2006. Hän siirtyi joukkueeseen kaudeksi 2006–2007. Roman oli tehoilla 4+44=48 Chiefsin paras syöttäjä ja hän jakoi joukkueen sisäisen pistepörssin neljännen sijan Mitch Wahlin kanssa. Dallas Stars varasi Romanin viidennellä kierroksella 136. pelaajana . Kaudella 2007–2008 hän oli tehoilla 15+46=61 Chiefsin toiseksi paras syöttäjä ja neljänneksi paras pistemies. Pudotuspeleissä Roman oli tehoilla 9+11=20 joukkueen paras syöttäjä ja hän jakoi sisäisen pistepörssin voiton Drayson Bowmanin kanssa. Roman voitti kauden päätteeksi WHL:n mestaruuden, Ed Chynoweth Cupin sekä Memorial Cupin.

Kauden 2008–2009 Roman aloitti kotimaassaan HC Vítkovicen organisaatiossa. Hän avasi maalitilinsä Extraligassa heti kahdella osumalla uransa seitsemännessä ottelussaan 28. syyskuuta 2008 vieraissa HC Znojemští Orlia vastaan. Roman pelasi liigassa kaikkiaan 26 runkosarjaottelua tehopistein 3+6=9, kunnes hän palasi tammikuussa 2009 takaisin Spokane Chiefsin WHL-joukkueeseen. KHL:n laajennusjoukkue Avtomobilist Jekaterinburg varasi Romanin heidän historian ensimmäisenä varauksenaan ensimmäisellä kierroksella 23. pelaajana kesällä . Kaudeksi 2009–2010 hän palasi HC Vítkoviceen. Roman teki kauden aikana Extraligassa 26 runkosarjaottelussa tehot 1+2=3. Hän voitti kauden päätteeksi hopeaa. Roman pelasi kauden aikana miesten pelejä myös 11 ottelun verran lainalla sarjatasoa alempana 1. česká hokejová ligan HC Havířov Panthersissa.

Tammikuussa 2010 Roman teki kolmivuotisen NHL-tulokassopimuksen Dallas Starsin kanssa. Hän siirtyi seuran organisaatioon kaudeksi 2010–2011, jonka Roman pelasi kokonaan AHL-joukkue Texas Starsin vahvuudessa tehden tulokaskautensa aikana 72 runkosarjaottelussa tehot 8+14=22 ja kahdessa playoff-ottelussa yhden syöttöpisteen. Alkukauden 2011–2012 hän palasi pääosin Texasissa ja myös kuusi ottelua ECHL-joukkue Idaho Steelheadsissa, kunnes tammikuussa 2012 Dallas Stars kauppasi Romanin Florida Panthersiin vaihdossa hyökkääjä Angelo Espositoon. Hän pelasi loppukaudella sekä AHL-joukkue San Antonio Rampagessa että ECHL-joukkue Cincinnati Cyclonesissa.

Roman palasi kaudeksi 2012–2013 kotimaahansa ja HC Vítkoviceen. Hänen ensimmäinen kokonainen Extraliga-kautensa toi 52 runkosarjaottelussa tehot 8+26=34 ja 11 playoff-ottelussa tehot 3+7=10. Roman oli runkosarjassa joukkueen paras syöttäjä ja neljänneksi paras pistemies. Hän jakoi myös Vítkovicen sisäisen tehotilaston voiton Karol Slobodan kanssa lukemalla +6. Roman edusti joukkuetta kauden aikana myös Spengler Cupissa, jossa hän oli tehoilla 1+3=4 Vítkovicen paras syöttäjä ja jakoi sisäisen pistepörssin voiton Rudolf Hunan ja Vladimír Svačinan kanssa. Roman jakoi myös joukkueen sisäisen tehotilaston voiton Svačinan kanssa lukemalla +4. Kaudella 2013–2014 hän oli Vítkovicen paras pistemies ja syöttäjä tehoilla 13+35=48, joilla Roman jakoi Extraligan pistepörssin viidennen sijan HC Slavia Prahan Jaroslav Bednářin kanssa. Kolmannessa puolivälieräottelussa 13. maaliskuuta 2014 vieraissa HC Libereciä vastaan hän oli kakkossyöttäjänä Rudolf Hunan tekemään, Vítkovicen 2–6-voittoon päättyneen ottelun voittomaaliin, joka ratkaisi joukkueelle välieräpaikan otteluvoitoin 3–0. Roman edusti Vítkoviceä myös Spengler Cupissa, jossa hän toimi osan turnauksesta myös joukkueen kapteenina Jiří Burgerin oltua sivussa.

Kaudella 2014–2015 Roman nousi Vítkovicen varakapteeniksi. Hän oli tehoilla 13+28=41 joukkueen paras syöttäjä ja toiseksi paras pistemies Vladimír Svačinan jälkeen. Mestarien liigassa Roman oli viidellä syöttöpisteellään Vítkovicen paras pistemies ja syöttäjä Jiří Burgerin kanssa.

Roman siirtyi kaudeksi 2015–2016 kaksivuotisella sopimuksella hänet varanneen KHL-seura Avtomobilist Jekaterinburgin riveihin. Hän teki siellä 32 runkosarjaottelussa kuitenkin vain tehot 2+6=8. Roman edusti joukkuetta kauden aikana myös Spengler Cupissa. Hän ei kuitenkaan jatkanut Avtomobilistissa enää toista sopimuskauttaan, vaan Romanin sopimus purettiin ja hän palasi kaudeksi 2016–2017 jälleen Vítkoviceen. Roman oli joukkueen paras pistemies ja syöttäjä tehoilla 13+17=30. CHL:ssä hän jakoi Vítkovicen sisäisen pistepörssin voiton kolmen muun pelaajan kanssa tehoilla 2+3=5. 

Kaudella 2017–2018 Roman oli Vítkovicen paras syöttäjä ja toiseksi paras pistemies Jakub Levin jälkeen tehoilla 10+23=33. Kaudella 2018–2019 hän oli joukkueen paras pistemies ja syöttäjä tehoilla 14+26=40. Pudotuspeleissä Roman oli Vítkovicen paras syöttäjä neljällä syöttöpisteellään. Kaudella 2019–2020 hän oli joukkueen toiseksi paras pistemies Roberts Bukartsin jälkeen tehoilla 14+19=33.

Kaudeksi 2020–2021 Roman siirtyi vuoden mittaisella sopimuksella SM-liigajoukkue Tampereen Ilvekseen. Hän teki kuitenkin 12 ottelussa vain tehot 1+3=4, kunnes Romanin sopimus purettiin yhteisymmärryksessä joulukuussa 2020. Jo samana päivänä hänen vahvistettiin siirtyvän kevääseen 2023 asti ulottuvalla sopimuksella kotimaahansa HC Pardubicen Extraliga-joukkueeseen.

Kaudeksi 2022–2023 Roman siirtyi vuoden mittaisella sopimuksella Ranskan Ligue Magnusin Rouen Hockey Élite 76:een. Tammikuussa 2023 hän kuitenkin jätti seuran ja siirtyi kevääseen 2024 ulottuvalla sopimuksella kotimaahansa BK Mladá Boleslavin Extraliga-joukkueeseen.

### Maajoukkueura

Roman pelasi alle 20-vuotiaiden MM-kilpailuissa vuonna 2009, jolloin hän voitti Tšekin sisäisen tehotilaston lukemalla +3. Valmennus valitsi Romanin joukkueensa turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun alkulohkon ottelun päätteeksi Tšekin ottelun parhaaksi pelaajaksi. 

Roman pelasi myös alle 18-vuotiaiden MM-kilpailuissa vuosina 2006 ja 2007, joista ensimmäinen turnaus päättyi pronssiin. Vuoden 2007 turnauksessa hän jakoi Tšekin sisäisen piste- ja syöttöpörssin voiton Vladimír Růžičkan kanssa tehoilla 2+4=6. Valmennus valitsi Romanin joukkueensa turnauksen yhdeksi kolmesta parhaasta pelaajasta. Hänet valittiin myös Slovakiaa vastaan pelatun alkulohkon ottelun päätteeksi Tšekin ottelun parhaaksi pelaajaksi. Roman pelasi myös alle 18-vuotiaiden Ivan Hlinkan muistoturnauksessa vuonna 2006. Yhteensä Roman on pelannut 12 nuorten ja 41 poikien maaottelua.

Tšekin A-maajoukkueessa Roman on pelannut 23 ottelua tehopistein 4+2=6. Hänet merkittiin joukkueensa ylimääräiseksi hyökkääjäksi Euro Hockey Challengessa 3. huhtikuuta 2013 Jindřichův Hradecissa Latviaa vastaan, mutta Roman jäi kuitenkin ilman peliaikaa. Varsinaisen A-maajoukkuedebyyttinsä hän teki seuraavassa ottelussa 4. huhtikuuta myös Jindřichův Hradecissa Latviaa vastaan. Roman merkittiin Tšekin kolmossentteriksi laidoilleen Lukáš Pech ja Vladimír Svačina. Hän sai ottelussa myös yhden kahden minuutin jäähyn koukkaamisesta. Ensimmäisen A-maajoukkuemaalinsa Roman teki taas seuraavassa ottelussa 12. huhtikuuta 2013 Regensburgissa Saksaa vastaan. Hänen osumansa jäi Tšekin 1–3-voittoon päättyneen ottelun voittomaaliksi.

## Tilastot

## Lähteet
*
*
*

### Viitteet